ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
അമേരിക്കൻ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി അമേരിക്കൻ പ്രസിഡന്റ് ജോസഫ് ആർ. ബൈഡനുമായി 2022 മെയ് 24-ന് ടോക്കിയോയിൽ വച്ച് ഊഷ്മളവും ഫലപ്രദവുമായ കൂടിക്കാഴ്ച നടത്തി. ഉഭയകക്ഷി പങ്കാളിത്തത്തിന് ആഴവും ആക്കവും കൂട്ടുന്ന കാര്യമായ ഫലങ്ങളാണ് കൂടിക്കാഴ്ചയിൽ ഉണ്ടായത് .
2021 സെപ്തംബറിൽ വാഷിംഗ്ടൺ ഡിസിയിൽ നേരിട്ട് കാണുകയും അതിനുശേഷം നടന്ന ജി 20 , കാലാവസ്ഥാ ഉച്ചകോടികളിൽ സംവദിക്കുകയും ചെയ്ത രണ്ട് നേതാക്കൾ തമ്മിലുള്ള പതിവ് ഉന്നതതല സംഭാഷണത്തിന്റെ തുടർച്ചയാണ് ഈ കൂടിക്കാഴ്ച . ഏറ്റവും ഒടുവിൽ 2022 ഏപ്രിൽ 11-ന് ഇരുവരും ഒരു വെർച്വൽ ഇടപെടൽ നടത്തി.
ഇന്ത്യ-യുഎസ് സമഗ്ര സ്ട്രാറ്റജിക് ഗ്ലോബൽ പാർട്ണർഷിപ്പ് ജനാധിപത്യ മൂല്യങ്ങൾ, നിയമവാഴ്ച, ചട്ടങ്ങൾ അടിസ്ഥാനമാക്കിയുള്ള അന്താരാഷ്ട്ര ക്രമം ഉയർത്തിപ്പിടിക്കാനുള്ള പ്രതിബദ്ധത എന്നിവയ്ക്ക് അടിവരയിടുന്നു. ഉഭയകക്ഷി അജണ്ടയിൽ വിവിധ മേഖലകളിൽ കൈവരിച്ച പുരോഗതിയിൽ നേതാക്കൾ സന്തോഷം പ്രകടിപ്പിച്ചു.
ആരോഗ്യ സംരക്ഷണം, പുനരുപയോഗ ഊർജം, എസ്എംഇകൾ, അടിസ്ഥാനസൗകര്യം തുടങ്ങിയ ഒരുപോലെ മുൻഗണനയുള്ള മേഖലകളിൽ ഇന്ത്യയിൽ നിക്ഷേപ പിന്തുണ നൽകുന്നത് തുടരാൻ യുഎസ് ഡെവലപ്മെന്റ് ഫിനാൻസ് കോർപ്പറേഷനെ പ്രാപ്തമാക്കുന്ന നിക്ഷേപ പ്രോത്സാഹന കരാറിൽ ഒപ്പുവെച്ചതിനെ ഇരു നേതാക്കളും സ്വാഗതം ചെയ്തു.
ഇന്ത്യ-യു.എസ്. സഹകരണം സുഗമമാക്കുന്നതിന് ഇന്ത്യയിലെ നാഷണൽ സെക്യൂരിറ്റി കൗൺസിൽ സെക്രട്ടേറിയറ്റിന്റെയും യു.എസ്. നാഷണൽ സെക്യൂരിറ്റി കൗൺസിലിന്റെയും നേതൃത്വത്തിൽ ക്രിട്ടിക്കൽ ആൻഡ് എമർജിംഗ് ടെക്നോളജീസ് സംരംഭം. , നിർമ്മിത ബുദ്ധി , ക്വാണ്ടം കമ്പ്യൂട്ടിംഗ്, 5ജി /6ജി , ബയോടെക്, ബഹിരാകാശം, സെമികണ്ടക്ടറുകൾ തുടങ്ങിയ മേഖലകളിൽ ഇരു രാജ്യങ്ങളിലെയും ഗവൺമെന്റുകൾ , അക്കാദമിക്, വ്യവസായം എന്നിവ തമ്മിൽ അടുത്ത ബന്ധം സ്ഥാപിക്കാൻ ഇരുപക്ഷവും സഹകരിക്കും.
പ്രതിരോധ, സുരക്ഷാ സഹകരണം ഇന്ത്യ-യുഎസ് ഉഭയകക്ഷി അജണ്ടയുടെ നിർണായക സ്തംഭമാണെന്ന് ചൂണ്ടിക്കാട്ടി, സഹകരണം എങ്ങനെ കൂടുതൽ ശക്തിപ്പെടുത്താമെന്ന് ഇരുപക്ഷവും ചർച്ച ചെയ്തു. ഈ സാഹചര്യത്തിൽ, ഇരു രാജ്യങ്ങൾക്കും പരസ്പര പ്രയോജനകരമാകുന്ന മേക്ക് ഇൻ ഇന്ത്യ, ആത്മ നിർഭർ ഭാരത് അല്ലെങ്കിൽ സ്വാശ്രയ ഇന്ത്യ പദ്ധതികൾ എന്നിവയ്ക്ക് കീഴിൽ ഇന്ത്യയിൽ നിർമ്മിക്കുന്നതിന് ഇന്ത്യയുമായി സഹകരിക്കാൻ യുഎസ് വ്യവസായങ്ങളെ പ്രധാനമന്ത്രി ക്ഷണിച്ചു.
ആരോഗ്യമേഖലയിലെ തങ്ങളുടെ വർദ്ധിച്ചുവരുന്ന സഹകരണം മുന്നോട്ട് കൊണ്ടുപോകുന്നതിനായി, വാക്സിനുകളുടെയും അനുബന്ധ സാങ്കേതികവിദ്യകളുടെയും വികസനത്തിന് കാരണമായ സംയുക്ത ബയോമെഡിക്കൽ ഗവേഷണം തുടരുന്നതിനായി ഇന്ത്യയും യുഎസ്എയും ദീർഘകാല വാക്സിൻ ആക്ഷൻ പ്രോഗ്രാം 2027 വരെ നീട്ടി.
ഇരു രാജ്യങ്ങളിലെയും ജനങ്ങളൾ തമ്മിലുള്ള ബന്ധം ശക്തമാക്കുന്നതിന്, പരസ്പര പ്രയോജനം ലഭിക്കുന്ന ഉന്നത വിദ്യാഭ്യാസ സഹകരണങ്ങൾ ശക്തിപ്പെടുത്താൻ പ്രധാനമന്ത്രി ആഹ്വാനം ചെയ്തു.
ദക്ഷിണേഷ്യയും ഇന്തോ-പസഫിക് മേഖലയും ഉൾപ്പെടെയുള്ള പരസ്പര താൽപ്പര്യമുള്ള പ്രാദേശിക വിഷയങ്ങളിൽ നേതാക്കൾ വീക്ഷണങ്ങൾ കൈമാറി, സ്വതന്ത്രവും തുറന്നതും ഉൾക്കൊള്ളുന്നതുമായ ഇന്തോ-പസഫിക് മേഖലയെക്കുറിച്ചുള്ള തങ്ങളുടെ പങ്കിട്ട കാഴ്ചപ്പാട് വീണ്ടും ഉറപ്പിച്ചു.
ഇൻഡോ-പസഫിക് ഇക്കണോമിക് ഫ്രെയിംവർക്ക് ഫോർ പ്രോസ്പെരിറ്റി  ആരംഭിച്ചതിനെ പ്രധാനമന്ത്രി സ്വാഗതം ചെയ്യുകയും അതത് ദേശീയ സാഹചര്യങ്ങൾ കണക്കിലെടുത്ത് അയവുള്ളതും ഉൾക്കൊള്ളുന്നതുമായ ഐപിഇഎഫ് രൂപപ്പെടുത്തുന്നതിന് എല്ലാ പങ്കാളി രാജ്യങ്ങളുമായും ചേർന്ന് പ്രവർത്തിക്കാൻ ഇന്ത്യ തയ്യാറാണെന്നും പ്രസ്താവിച്ചു.
നേതാക്കൾ തങ്ങളുടെ ഉപയോഗപ്രദമായ സംഭാഷണം തുടരാനും ഇന്ത്യ-യുഎസ് പങ്കാളിത്തം ഉയർന്ന തലത്തിലേക്ക് കൊണ്ടുപോകാനുള്ള അവരുടെ പങ്കിട്ട കാഴ്ചപ്പാട് പിന്തുടരാനും സമ്മതിച്ചു.
--ND--
(
പ്രധാനമന്ത്രിയുടെ ഓഫീസ്
പ്രധാനമന്ത്രിയും നോർവേ പ്രധാനമന്ത്രി യോനസ് ഗാർ സ്റ്റോറേയുമായി ടെലിഫോണിൽ സംസാരിച്ചു
നോർവേ പ്രധാനമന്ത്രി യോനസ് ഗാർ സ്റ്റോറേയുമായി പ്രധാനമന്ത്രി ശ്രീ നരേന്ദ്ര മോദി ഇന്ന് ടെലിഫോൺ സംഭാഷണം നടത്തി.
വികസ്വര രാജ്യങ്ങളിലെ പുനരുപയോഗ ഊർജ പദ്ധതികൾക്കായി കാലാവസ്ഥാ ധനസഹായം സമാഹരിക്കുന്നതിനുള്ള സംരംഭങ്ങൾ ഉൾപ്പെടെ, പരസ്പര താൽപ്പര്യമുള്ള ഉഭയകക്ഷി, അന്തർദേശീയ വിഷയങ്ങൾ നേതാക്കൾ ചർച്ച ചെയ്തു. വികസ്വര രാജ്യങ്ങൾക്ക് തുല്യവും സമയബന്ധിതവും മതിയായതുമായ കാലാവസ്ഥാ ധനസഹായം ഉറപ്പാക്കേണ്ടതിന്റെ പ്രാധാന്യം പ്രധാനമന്ത്രി മോദി ഊന്നിപ്പറയുകയും നോർവേ പ്രധാനമന്ത്രി ഇതിനോടുള്ള സ്റ്റോറിന്റെ പ്രതിബദ്ധതയിൽ മതിപ്പു പ്രകടിപ്പിക്കുകയും ചെയ്തു.
നീല സമ്പദ്വ്യവസ്ഥയെക്കുറിച്ചുള്ള കർമ്മസേനയ്ക്ക് കീഴിലടക്കം നടന്നുകൊണ്ടിരിക്കുന്ന വിവിധ ഉഭയകക്ഷി സഹകരണ സംരംഭങ്ങൾ ഇരു നേതാക്കളും അവലോകനം ചെയ്തു. ഹരിത ഹൈഡ്രജൻ, ഷിപ്പിംഗ്, സയൻസ് & ടെക്നോളജി, വിദ്യാഭ്യാസം തുടങ്ങിയ മേഖലകളിൽ വർദ്ധിച്ചുവരുന്ന ഇന്ത്യ-നോർവേ സഹകരണത്തിലും അവർ സംതൃപ്തി പ്രകടിപ്പിച്ചു.
--ND--
(
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
രാജ്യത്തുടനീളം ബ്രോഡ്ബാൻഡ് അതിവേഗം വ്യാപിപ്പിക്കുന്നതിനുള്ള അനുമതികൾ വേഗത്തിലാക്കാൻ ടെലികോം വകുപ്പ് യോഗം ചേർന്നു
ന്യൂ ഡൽഹി: ഡിസംബർ 16, 2021
രാജ്യത്തുടനീളം ബ്രോഡ്ബാൻഡ് അതിവേഗം വ്യാപിപ്പിക്കുന്നതിനുള്ള അനുമതികൾ വേഗത്തിലാക്കാൻ, കേന്ദ്ര വാർത്താവിനിമയ മന്ത്രാലയത്തിന് കീഴിലെ, ഡിപ്പാർട്ട്മെന്റ് ഓഫ് ടെലികമ്മ്യൂണിക്കേഷൻസ് , സംസ്ഥാന ഐടി സെക്രട്ടറിമാരുമായും, വകുപ്പിന്റെ ഹെഡ് ഓഫീസ്, ഫീൽഡ് യൂണിറ്റുകളിൽ നിന്നുള്ള ഓഫീസർമാരുമായും ഒരു യോഗം ചേർന്നു. യോഗത്തില് സെക്രട്ടറി  ശ്രീ കെ രാജാരാമൻ അധ്യക്ഷത വഹിച്ചു.
(ആശയവിനിമയ സേവനങ്ങളുടെ വളർച്ചയ്ക്ക് വലിയ തടസ്സമാകുമെന്നതിനാൽ നിർമാണ പ്രവർത്തികൾക്കുള്ള 'റൈറ്റ് ഓഫ് വേ' അനുമതികൾ നൽകുന്നതിൽ കാലതാമസം വരുത്തരുതെന്ന് യോഗത്തിൽ ശ്രീ കെ. രാജാരാമൻ ഊന്നിപ്പറഞ്ഞു. സമീപഭാവിയിൽ 5G നിലവിൽ വരുന്നതോടെ പ്രശ്നം കൂടുതൽ സങ്കീർണ്ണമാകുമെന്നും അദ്ദേഹം പറഞ്ഞു.
അപേക്ഷ അംഗീകരിക്കൽ പ്രക്രിയയും, പൂർത്തിയാക്കാനുള്ള നടപടികളും അവലോകനം ചെയ്യുന്നതിന് സേവന ദാതാക്കളുമായി പ്രതിമാസ യോഗങ്ങൾ നടത്താനും, സംസ്ഥാന/മുനിസിപ്പൽ അധികാരികളെ സമീപിക്കാനും ടെലികോം വകുപ്പിന്റെ എല്ലാ ഫീൽഡ് യൂണിറ്റുകളോടും ശ്രീ രാജാരാമൻ നിർദ്ദേശിച്ചു. അതത് സംസ്ഥാനങ്ങളിലെ RoW അപേക്ഷകൾ വേഗത്തിൽ തീർപ്പാക്കാൻ സൗകര്യമൊരുക്കണമെന്ന് സംസ്ഥാന ഗവണ്മെന്റുകളുടെ സെക്രട്ടറിമാരോടും വകുപ്പ് മേധാവികളോടും അദ്ദേഹം അഭ്യർത്ഥിച്ചു. സെൻട്രൽ RoW ചട്ടം-2016-നൊപ്പം സംസ്ഥാന നയം സംയോജിപ്പിക്കുന്നതിന് സംസ്ഥാന ബ്രോഡ്ബാൻഡ് കമ്മറ്റികളോട് ഇടപെടണമെന്ന് അദ്ദേഹം അഭ്യർത്ഥിച്ചു.
രാജ്യത്തുടനീളം ബ്രോഡ്ബാൻഡ് അതിവേഗം വ്യാപിപ്പിക്കുന്നതിന് ടെലികോം, അടിസ്ഥാന സൗകര്യ വികസന കമ്പനികൾക്ക് ഒപ്റ്റിക്കൽ ഫൈബർ കേബിളുകളും പുതിയ ടവറുകളും സ്ഥാപിക്കേണ്ടതുണ്ട്. സംസ്ഥാന ഗവണ്മെന്റുകളും തദ്ദേശസ്ഥാപനങ്ങളും ആവശ്യമായ RoW അനുമതികൾ ഉടനടി നൽകിയാൽ മാത്രമേ ഇത് സാധ്യമാകൂ.
അതനുസരിച്ച്, COAI, DIPA മുതലായവയുടെ പങ്കാളിത്തത്തോടെ കൃത്യമായ ഇടവേളകളിൽ അത്തരം അനുമതികളുടെ സ്ഥിതി അവലോകനം ചെയ്യാൻ ടെലികോം വകുപ്പ് തീരുമാനിച്ചു.
പ്രധാനമന്ത്രിയുടെ ഓഫീസ്
ബാംഗ്ലൂർ മെട്രോയുടെ വൈറ്റ്ഫീൽഡ്  മുതൽ കൃഷ്ണരാജപുര മെട്രോ ലൈൻ വരെ പ്രധാനമന്ത്രി ഉദ്ഘാടനം ചെയ്തു
മെട്രോ യാത്രയും ചെയ്തു
ബാംഗ്ലൂർ മെട്രോയുടെ വൈറ്റ്ഫീൽഡ് മുതൽ കൃഷ്ണരാജപുര മെട്രോ ലൈൻ വരെയുള്ള മെട്രോ പാത പ്രധാനമന്ത്രി ശ്രീ നരേന്ദ്ര മോദി ഇന്ന് ഉദ്ഘാടനം ചെയ്തു. പുതുതായി ഉദ്ഘാടനം ചെയ്ത മെട്രോയിൽ അദ്ദേഹം യാത്രയും ചെയ്തു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
center>
PM @narendramodi is on board the Bengaluru Metro, interacting with people from different walks of life. pic.twitter.com/RKdLSXMucw
— PMO India  March 25, 2023
പ്രധാനമന്ത്രി നരേന്ദ്ര മോദി ബംഗളൂരു മെട്രോയിലാണ്, ജീവിതത്തിന്റെ വിവിധ തുറകളിലുള്ളവരുമായി ആശയവിനിമയം ചെയ്തു.
വൈറ്റ്ഫീൽഡ്  മെട്രോ സ്റ്റേഷനിൽ എത്തിയ പ്രധാനമന്ത്രി ആദ്യം ടിക്കറ്റ് കൗണ്ടറിൽ നിന്ന് ടിക്കറ്റ് വാങ്ങുകയും തുടർന്ന് ചടങ്ങിൽ ഒരുക്കിയ പ്രദർശനം കാണുകയും ചെയ്തു. വൈറ്റ് ഫീൽഡ് മെട്രോ ലൈനിന്റെ ഉദ്ഘാടനത്തോടനുബന്ധിച്ച് പ്രധാനമന്ത്രി ശിലാഫലകം അനാച്ഛാദനം ചെയ്ത ശേഷം മെട്രോയിൽ കയറാൻ പ്ലാറ്റ്ഫോമിലേക്ക് നീങ്ങി. യാത്രയ്ക്കിടെ ബാംഗ്ലൂർ മെട്രോയിലെ തൊഴിലാളികളുമായും ജീവനക്കാരുമായും അദ്ദേഹം സംവദിച്ചു.
പ്രധാനമന്ത്രിക്കൊപ്പം കർണാടക ഗവർണർ ശ്രീ തവർ ചന്ദ് ഗെലോട്ടും കർണാടക മുഖ്യമന്ത്രി ശ്രീ ബസ്വരാജ് ബൊമ്മൈയും ഉണ്ടായിരുന്നു.
പ്രത്യേക സേവനങ്ങളും ഫീച്ചറുകളും
വിഭജന ഭീതിയുടെ അനുസ്മരണ ദിന പ്രദർശനം നടത്തി
തിരുവനന്തപുരം റെയിൽവേ ഡിവിഷന് കീഴിലുള്ള പ്രധാന റെയിൽവേ സ്റ്റേഷനുകളിൽ വിഭജന ഭീതിയുടെ അനുസ്മരണ ദിന പ്രദർശനം സംഘടിപ്പിച്ചു. ഇന്ത്യൻ വിഭജനത്തിന്റെ ദുരിതങ്ങൾ വിവരിക്കുന്ന ചിത്രങ്ങളും വാർത്താ ശകലങ്ങളും പ്രദർശനത്തിൽ കാണാം. തിരുവനന്തപുരം ഡിവിഷണൽ റെയിൽവേ മാനേജർ ശ്രീ ആർ മുകുന്ദ് സെൻട്രൽ റെയിൽവേ സ്റ്റേഷനിൽ പ്രദർശനം ഉദ്ഘാടനം ചെയ്തു. ജില്ലയിലെ ഏറ്റവും മുതിർന്ന സ്വാതന്ത്ര്യ സമര സേനാനി ശ്രീ പത്മനാഭ പിള്ള ഉദ്ഘാടന ചടങ്ങിൽ മുഖ്യാതിഥിയായിരുന്നു.
കന്യാകുമാരി, നാഗർകോവിൽ, കൊല്ലം, ആലപ്പുഴ, കോട്ടയം, എറണാകുളം ടൗൺ, തൃശൂർ റെയിൽവേ സ്റ്റേഷനുകളിൽ സംഘടിപ്പിച്ചിരിക്കുന്ന വിഭജന ഭീതിയുടെ അനുസ്മരണ ദിന പ്രദർശന സ്റ്റാളുകൾ യാത്രക്കാർക്കും പൊതുജനങ്ങൾക്കും സന്ദർശിക്കാം. പ്രധാന റെയിൽവേ സ്റ്റേഷനുകളിൽ ആസാദി കാ അമൃത് മഹോത്സവ് സെൽഫി പോയിന്റുകളും സ്ഥാപിച്ചിട്ടുണ്ട്.
ശ്രീ പദ്മനാഭ പിള്ളയെ ചടങ്ങിൽ ആദരിച്ചു. വിഭജന കാലത്തെ ഇന്ത്യക്കാരുടെ കഷ്ടപ്പാടുകളും ത്യാഗങ്ങളും ഈ ദിവസം രാജ്യത്തെ ഓർമ്മിപ്പിക്കുന്നുവെന്ന് ഉദ്ഘാടന പ്രസംഗത്തിൽ ശ്രീ ആർ മുകുന്ദ് പറഞ്ഞു. ചരിത്രസംഭവങ്ങളുടെ പ്രാധാന്യത്തെക്കുറിച്ച് സമൂഹത്തെ, പ്രത്യേകിച്ച് യുവതലമുറയെ ബോധവത്കരിക്കുന്നതിനാണ് പ്രദർശനം നടത്തുന്നത്. വിഭജന കാലത്ത് ആളുകളെ തങ്ങളുടെ ബന്ധുക്കളുമായി ഒന്നിപ്പിക്കുന്നതിൽ റെയിൽവേ സുപ്രധാന പങ്ക് വഹിച്ചതായി അദ്ദേഹം ചൂണ്ടിക്കാട്ടി.
തിരുവനന്തപുരം ഡിവിഷനിലെ സീനിയർ ഡിവിഷണൽ കൊമേഴ്സ്യൽ മാനേജർ ശ്രീ ജെറിൻ ജി ആനന്ദ്, സീനിയർ ഡിവിഷണൽ പേഴ്സണൽ ഓഫീസർ ശ്രീ ലിപിൻ രാജ്, തിരുവനന്തപുരം സെൻട്രൽ സ്റ്റേഷൻ ഡയറക്ടറുടെ ചുമതല വഹിക്കുന്ന ശ്രീ പ്രിയങ്ക് തുർക്കർ എന്നിവർ ചടങ്ങിൽ പങ്കെടുത്തു.
NS
(Visitor Counter : 57
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ഐഎഎസ് ഉൾപ്പെടെ അഖിലേന്ത്യാ സർവീസ് ഓഫീസർമാരുടെ കേന്ദ്ര ഡെപ്യൂട്ടേഷന് സൗകര്യമൊരുക്കണമെന്ന് കേന്ദ്രമന്ത്രി ഡോ ജിതേന്ദ്ര സിംഗ് സംസ്ഥാന ഗവൺമെന്റുകളോട് അഭ്യർത്ഥിച്ചു
(ന്യൂ ഡൽഹി: ജൂലൈ 4, 2023
ഐഎഎസ് ഉൾപ്പെടെയുള്ള അഖിലേന്ത്യാ സർവീസ് ഉദ്യോഗസ്ഥരുടെ കേന്ദ്ര ഡെപ്യൂട്ടേഷന് സൗകര്യം ഒരുക്കണമെന്ന് കേന്ദ്ര പൊതു പരാതി, പെൻഷൻ വകുപ്പ് സഹമന്ത്രി ഡോ. ജിതേന്ദ്ര സിംഗ്, സംസ്ഥാന ഗവൺമെന്റുകളോട് അഭ്യർത്ഥിച്ചു. സഹകരണ ഫെഡറലിസത്തിന്റെ സമ്പ്രദായം യഥാർത്ഥ അർത്ഥത്തിൽ പിന്തുടരാൻ അദ്ദേഹം ആഹ്വാനം ചെയ്തു.
സേവനത്തിന്റെ അഖിലേന്ത്യാ സ്വഭാവം നിലനിർത്തേണ്ടത് കേന്ദ്ര-സംസ്ഥാന ഗവൺമെന്റുകളുടെ ഉത്തരവാദിത്തമാണെന്ന് സംസ്ഥാന/കേന്ദ്ര ഭരണ പ്രദേശങ്ങളിലെ ഉദ്യോഗസ്ഥ, പൊതുഭരണ, ഭരണ പരിഷ്കാര വകുപ്പ് പ്രിൻസിപ്പൽ സെക്രട്ടറിമാരുടെ വാർഷിക സമ്മേളനത്തെ അഭിസംബോധന ചെയ്ത് ഡോ ജിതേന്ദ്ര സിംഗ് പറഞ്ഞു. കൂടാതെ, ഓഫീസർമാരുടെ താൽപ്പര്യം കൂടി കണക്കിലെടുത്തുകൊണ്ട്, അവരുടെ ഭാവി നിയമനത്തിനെയും കരിയറിലെ സ്ഥാനക്കയറ്റത്തിനെയും സ്വാധീനിക്കുന്ന വിപുലമായ അനുഭവ സമ്പത്തു കേന്ദ്ര തലത്തിൽ ലഭിക്കുന്നതിനും ഇത് സഹായിക്കും എന്ന് അദ്ദേഹം പറഞ്ഞു.
കേന്ദ്രവും സംസ്ഥാനങ്ങളും തമ്മിൽ പങ്കിടുന്ന വിഭവ ശേഷിയാണ് ഐഎഎസ് ഉദ്യോഗസ്ഥർ എന്നതിനാൽ, സംസ്ഥാന തലത്തിലും കേന്ദ്ര തലത്തിലും സേവനമനുഷ്ഠിക്കാൻ യുവ ഉദ്യോഗസ്ഥരെ ബോധവത്കരിക്കാനും പ്രോത്സാഹിപ്പിക്കാനും മന്ത്രി എൽബിഎസ്എൻഎഎ മസൂറിയോട് ആവശ്യപ്പെട്ടു.
കേന്ദ്ര ഡെപ്യൂട്ടേഷൻ നമ്മുടെ രാജ്യത്തെ ഫെഡറൽ ഘടനയുടെ ഭാഗമാണെന്നും ഇതുമായി ബന്ധപ്പെട്ട ആശങ്കകൾ പരിഹരിക്കാൻ സംസ്ഥാനങ്ങൾ കേന്ദ്ര ഗവൺമെൻറ്റുമായി സഹകരിക്കണമെന്നും മന്ത്രി പറഞ്ഞു. ഒരു അഖിലേന്ത്യാ സർവീസ് ഉദ്യോഗസ്ഥൻ സംസ്ഥാന തലത്തിലും കേന്ദ്ര തലത്തിലും ഗവൺമെന്റിന്റെ ഒരു പ്രധാന ഭാഗമാണെന്ന് അദ്ദേഹം പറഞ്ഞു.
അഖിലേന്ത്യ സർവീസസിന്റെ കാഡർ മാനേജ്മെന്റിനായി ഇതിനകം തന്നെ ഒരു ഘടനയുണ്ടെന്നും അത് അക്ഷരാർത്ഥത്തിൽ പിന്തുടരേണ്ടതുണ്ടെന്നും ഡോ ജിതേന്ദ്ര സിംഗ് പറഞ്ഞു.
സംസ്ഥാന/കേന്ദ്രതലത്തിൽ ഉയർന്ന നിലവാരത്തിലുള്ള കാര്യക്ഷമതയും പ്രവർത്തന സന്നദ്ധതയും ഉള്ള ഓഫീസർമാരെ നിലനിറുത്തുന്നതിന് അനുയോജ്യർ അല്ലാത്തവരെ നീക്കം ചെയ്യുക എന്ന ലക്ഷ്യത്തോടെ, എഐസ്  ചട്ടങ്ങൾ 1958 ലെ ചട്ടം 16 പ്രകാരം, വിവിധ അഖിലേന്ത്യ സർവീസ് അംഗങ്ങളുടെ ലഭ്യമായ സേവന രേഖകളുടെ സൂക്ഷ്മമായ അവലോകനം കേന്ദ്ര ഗവൺമെന്റ് നടത്തുന്നുണ്ടെന്ന് ഡോ ജിതേന്ദ്ര സിംഗ് പറഞ്ഞു. കേന്ദ്ര ഉദ്യോഗസ്ഥ-പരിശീലന വകുപ്പിന്റെ നിർദ്ദേശപ്രകാരം സംസ്ഥാന ഗവൺമെന്റുകളുടെ പക്കലുള്ള ഇത്തരത്തിൽ തീർപ്പുകൽപ്പിക്കാത്ത എല്ലാ അവലോകനങ്ങളും വേഗത്തിൽ പൂർത്തിയാക്കുന്നതിന് സംസ്ഥാന ഗവൺമെൻറ്റുകളുടെ സഹകരണം മന്ത്രി അഭ്യർത്ഥിച്ചു.
പ്രത്യേക സേവനങ്ങളും ഫീച്ചറുകളും
ഫിറ്റ് ഇന്ത്യ സ്കൂൾ വാരാചരണം സംഘടിപ്പിച്ചു
കേന്ദ്ര യുവജന-കാര്യ കായിക മന്ത്രാലയത്തിന്റെ കീഴിലുള്ള സായ് എൽ എൻ സി പി ഇ തിരുവനന്തപുരവുമായി ചേർന്ന് പട്ടം കേന്ദ്രിയ വിദ്യാലയത്തിൽ ഫിറ്റ് ഇന്ത്യ സ്കൂൾ വാരാചരണം 2022 സംഘടിപ്പിച്ചു. ഉപന്യാസ മത്സരം, സംവാദം, ക്വിസ്, യോഗ, മെഡിറ്റേഷൻ, എയറോബിക്സ്, സൂമ്പാ തുടങ്ങി ഒരാഴ്ചത്തെ പരിപാടികളാണ് നടന്നത്. സായ് എൽ എൻ സി പി ഇ പ്രിൻസിപ്പലും പ്രാദേശിക മേധാവിയുമായ ഡോ.ജി കിഷോർ വിജയികൾക്കുള്ള സമ്മാനങ്ങൾ വിതരണം ചെയ്തു. വിദ്യാർത്ഥികൾക്കിടയിൽ കായിക ക്ഷമത, കായിക മേഖലയുടെ പ്രാധാന്യം തുടങ്ങിയവയെ കുറിച്ചുള്ള അവബോധം സൃഷ്ടിക്കുകയാണ് ഫിറ്റ് ഇന്ത്യ വാരാചരണത്തിന്റെ ലക്ഷ്യം.
NS
പ്രത്യേക സേവനങ്ങളും ഫീച്ചറുകളും
മത്സ്യലഭ്യതയുടെ വിവരശേഖരണം: ആൻഡമാനിന് സിഎംഎഫ്ആർഐയുടെ സാങ്കേതിക സഹായം
സമുദ്രമത്സ്യലഭ്യതയുടെ വിവരശേഖരണത്തിന് ആൻഡമാൻ നിക്കോബാർ ഭരണകൂടത്തിന് കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ  സാങ്കേതികസഹായം. മത്സ്യലഭ്യതയുടെ കണക്കെടുക്കുന്നതിനും വിശകലനം ചെയ്യുന്നതിനുമായി സിഎംഎഫ്ആർഐ വികസിപ്പിച്ച സോഫ്റ്റ്വെയർ അധിഷ്ടിത സാംപ്ലിംഗ് രീതി ഉപയോഗിച്ചുള്ള വിവരശേഖരണത്തിന് ദ്വീപ് ഭരണകൂടം തുടക്കമിട്ടു. ഇലകട്രോണിക് ടാബ്ലെറ്റുകൾ ഉപയോഗിച്ചാണ് ഓൺലൈനായാണ് വിവരശേഖരണം.
ദ്വീപ് ഭരണകൂടവുമായി ധാരണാപത്രം ഒപ്പുവെച്ചതിനെ തുടർന്ന് സിഎംഎഫ്ആർഐയുടെ പരിശീലനം ലഭിച്ച ശേഷമാണ് ദ്വീപിലെ ഫിഷറീസ് വകുപ്പ് ഓൺലൈൻ വിവരശേഖരണത്തിന് തുടക്കമിട്ടത്. മത്സ്യലഭ്യതയുടെ തുടർവിശകലനങ്ങളോടു കൂടിയ വിവരശേഖരണം ആദ്യമായാണ് ആൻഡമാൻ ദ്വീപുകളിൽ നടപ്പിലാക്കുന്നത്. ദ്വീപിലെ സമുദ്രമത്സ്യ പരിപാലനത്തിനും മറ്റ് നയരൂപീകരണങ്ങൾക്കും ഇത് മുതൽക്കൂട്ടാകും.
പദ്ധതി ആൻഡമാൻ നിക്കോബാർ ഫിഷറീസ് വകുപ്പ് സെക്രട്ടറി ജി സുധാകർ ഐഎഎസ് ഉദ്ഘാടനം ചെയ്തു. ദ്വീപുകളിലെ മത്സ്യമേഖലയുടെ വികസനപ്രവർത്തനങ്ങൾക്ക് ഏറെ സഹായകരമാകുന്നതാണ് സിഎംഎഫ്ആർഐയുടെ സഹകരണത്തോടെയുള്ള വിവരശേഖരമെന്ന് അദ്ദേഹം പറഞ്ഞു. ദ്വീപുകളുടെ പുരോഗതിക്കായി ആഴക്കടൽ മത്സ്യബന്ധനം, കടലിലെ കൂടുമത്സ്യകൃഷി, കടൽപായൽ കൃഷി എന്നിവയുടെ വികസനത്തിന് സിഎംഎഫ്ആർഐയുടെ പിന്തുണ വേണമെന്നും അദ്ദേഹം പറഞ്ഞു.
ഐക്യരാഷട്രസഭയ്ക്ക കീഴിലുള്ള ലോകഭക്ഷ്യ കാർഷിക സംഘടനയുടെ  അംഗീകാരമുള്ളതാണ് സിഎംഫ്ആർഐയുടെ സാംപ്ലിംഗ് രീതി. ഇന്ത്യയുടെ എല്ലാ ലാൻഡിംഗ് സെന്ററുകളിൽ നിന്നും സിഎംഎഫ്ആർഐ കണക്കെടുപ്പ് നടത്തുന്നുണ്ട്. സിഎംഎഫ്ആർഐ ശേഖരിക്കുന്ന ഡേറ്റ കേന്ദ്ര ഫിഷറീസ് മന്ത്രാലയത്തിനും സിഎംഎഫ്ആർഐയുമായി ധാരണാപത്രം ഒപ്പുവെച്ച സംസ്ഥാനങ്ങളുമായും കൈമാറുന്നുണ്ട്. കേരളം, മഹാരാഷ്ട്ര, ഗോവ, കർണാടക, തമിഴ്നാട് എന്നീ സംസ്ഥാനങ്ങളുമായി സിഎംഎഫ്ആർഐ ധാരണാപത്രം ഒപ്പുവെച്ചിട്ടുണ്ടെന്ന് ഡയറക്ടർ ഡോ എ ഗോപാലകൃഷ്ണൻ പറഞ്ഞു.
സമുദ്ര അലങ്കാരമത്സ്യ വിപണി, കടൽപായൽ, കൂടുകൃഷി എന്നിവയ്ക്ക് വളരെയേറെ സാധ്യതകളുള്ളതാണ് ആൻഡമാൻ നിക്കോബാർ ദ്വീപുകളെന്നും അദ്ദേഹം പറഞ്ഞു. ആൻഡമാൻ നിക്കോബാർ ഫിഷറീസ് ഡയറക്ടർ ഹർമീന്ദർ സിംഗ്, ജോയിന്റ് ഡയറക്ടർ ഡോ കെ ഗോപാൽ, സിഎംഎഫ്ആർഐ പ്രിൻസിപ്പൽ സയന്റിസ്റ്റ് ഡോ ജെ ജയശങ്കർ എന്നിവർ പ്രസംഗിച്ചു.
(ഫോട്ടോ ക്യാപ്ഷൻ: ആൻഡമാൻ നിക്കോബാർ ദ്വീപകളിൽ സിഎംഎഫആർഐയുടെ സാംപ്ലിംഗ് രീതി ഉപയോഗിച്ച് ഇലക്ടോണിക് ടാബ്ലെറ്റുകളിൽ മത്സ്യലഭ്യതയുടെ വിവരശേഖരണം നടത്തുന്നു.
ജമ്മുകശ്മീരിലെ ഗവര്ണറുടെ റിപ്പോര്ട്ടില് പറയുന്നപ്രകാരം സംസ്ഥാനത്തിലെ നിലവിലെ സാഹചര്യത്തിന്റെ അടിസ്ഥാനത്തില് ഇന്ത്യന് ഭരണഘടനാ അനുചേ്ഛദം 356 അടിസ്ഥാനപ്പെടുത്തി അവിടുത്തെ രാഷ്ട്രപതി ഭരണം 2019 ജൂലൈ മൂന്നുമുതല് ആറുമാസത്തേക്കുകൂടി ദീര്ഘിപ്പിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം തീരുമാനിച്ചു.
പ്രത്യാഘാതങ്ങള്
ജമ്മുകശ്മീരില് രാഷ്ട്രപതി ഭരണം 2019 ജൂലൈ മൂന്നു മുതല് ആറുമാസത്തേക്കുകൂടി നീട്ടുമെന്നാണ് തീരുമാനം വ്യക്തമാക്കുന്നത്.
നിലവിലെ രാഷ്ട്രപതി ഭരണത്തിന്റെ കാലാവധി 2019 ജൂലൈ 2ന് അവസാനിക്കും. സംസ്ഥാനത്തെ രാഷ്ട്രപതിഭരണം 2019 ജൂലൈ 3 മുതല് ആറുമാസത്തേ്ക്കുകുടി നീട്ടണമെന്ന് ഗവര്ണര് ശിപാര്ശ ചെയ്തിട്ടുമുണ്ട്.
നടപ്പാക്കല്:
ഇതിന് അംഗീകാരം തേടിക്കൊണ്ട് ഒരു പ്രമേയം, ആരംഭിക്കാനിരിക്കുന്ന സമ്മേളനത്തില് തന്നെ പാര്ലമെന്റിന്റെ ഇരു സഭകളിലും അവതരിപ്പിക്കും.
പശ്ചാത്തലം:
രാഷ്ട്രപതിയുടെ സമ്മതത്തോടെ ജമ്മു കശ്മീര് ഗവര്ണര് ഭരണഘടനയിലെ ജമ്മുകശ്മീരിന്റെ വകുപ്പ് 92 പ്രകാരം 2018 ജൂണ് 20ന് ഗവണ്മെന്റിന്റെയും നിയമസഭയുടെയും അധികാരം തമ്മില് നിക്ഷിപ്തമാക്കിക്കൊണ്ടും ചില സാന്ദര്ഭികമായതും തജ്ജന്യവുമായ വ്യവസ്ഥകള് സൃഷ്ടിച്ചുകൊണ്ടും ഒരു പ്രഖ്യാപനം പുറത്തിറക്കിയിരുന്നു. ആദ്യം സസ്പെന്ഡ് ചെയ്തിരുന്ന സംസ്ഥാന നിയമസഭ 2018 നവംബര് 21ന് ഗവര്ണ്ണര് പിരിച്ചുവിട്ടു.
2018 ജൂണ് 20ന് ഗവര്ണര് ഇറക്കിയ പ്രഖ്യാപനത്തിന്റെ കാലാവധി ആറു മാസത്തിന് ശേഷം 2018 ഡിസംബര് 19ന് അവസാനിച്ചു. ഭരണഘടനയിലെ ജമ്മു കശ്മീരിനുള്ള 92-ാം വകുപ്പ് പ്രകാരം ആറു മാസത്തിന് ശേഷം അത്തരം ഒരു പ്രഖ്യാപനം തുടരാനുള്ള ഒരു വ്യവസ്ഥയുമില്ല. അതുകൊണ്ട് ഗവര്ണറുടെ ശിപാര്ശയുടെയും സംസ്ഥാനത്തിലെ നിലവിലെ അവസ്ഥയുടെയും അടിസ്ഥാനത്തില് ഭരണഘടനയുടെ 356-ാം അനുച്ഛേദപ്രകാരം ജമ്മുകശ്മീരില് രാഷ്ട്രപതിഭരണം പ്രഖ്യാപിച്ചുകൊണ്ട് രാഷ്ട്രപതി വിജ്ഞാപനം പുറപ്പെടുവിച്ചു. അതേത്തുടര്ന്നു ലോക്സഭ 2018 ഡിസംബര് 28നും രാജ്യസഭ 2019 ജനുവവരി മൂന്നിനും രാഷ്ട്രപതിയുടെ പ്രഖ്യാപനം അംഗീകരിച്ച് പാസാക്കി.
നിലവിലെ രാഷ്ട്രപതിഭരണം ജൂലൈ 2ന് അവസാനിക്കുന്ന സാഹചര്യത്തില് രാഷ്ട്രപതിഭരണം 2019 ജൂലൈ 3 മുതല് ആറുമാസത്തേയ്ക്കുകൂടി നീട്ടാന് ഗവര്ണര് ശിപാര്ശ ചെയ്തിരുന്നു.
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് പരിശോധനയില് ഇന്ത്യയില് വന് വര്ദ്ധന
കഴിഞ്ഞ 24 മണിക്കൂറിനുള്ളില് നടത്തിയത് 11.7 ലക്ഷത്തിലധികം കോവിഡ് പരിശോധനകള്
ആകെ 4.5 കോടിയിലേറെ പരിശോധനകള്
കഴിഞ്ഞ രണ്ട് ദിവസങ്ങളായി രാജ്യത്തു നടത്തുന്നത് പ്രതിദിനം 10 ലക്ഷത്തിലധികം കോവിഡ് പരിശോധനകളാണ്.
കഴിഞ്ഞ 24 മണിക്കൂറിനുള്ളില് 11.7 ലക്ഷത്തിലേറെ  കോവിഡ് ടെസ്റ്റുകളാണ് രാജ്യത്ത് നടത്തിയത്. ഇതോടെ രാജ്യത്ത് ആകെ നടത്തിയ പരിശോധനകള് 4.5 കോടിയിലധികമായി .
2020 ജനുവരി 30 ന് പ്രതിദിനം 10 ടെസ്റ്റുകളാണ് രാജ്യത്ത് നടത്തിയിരുന്നത്. ഇന്നത് 11 ലക്ഷത്തിലേറെയായി.
പ്രതിദിനപരിശോധനയില് ലോകരാജ്യങ്ങളില് മുന്പന്തിയിലാണ് ഇന്ത്യ. രാജ്യത്തുടനീളമുള്ള പരിശോധനാശൃംഖല വര്ധിപ്പിച്ചാണ് ഇത് സാധ്യമാക്കിയത്. .
രാജ്യത്തിപ്പോള് 1623 ലാബുകളാണുള്ളത്. സര്ക്കാര് മേഖലയില് 1022 ലാബുകളും സ്വകാര്യ മേഖലയില് 601 ലാബുകളുമുണ്ട്. വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള ലാബുകള്: 823 
ട്രൂനാറ്റ് അടിസ്ഥാനമാക്കിയുള്ള ലാബുകള്: 678 
സി.ബി.എന്.എ.എ.ടി. അടിസ്ഥാനമാക്കിയുള്ള ടെസ്റ്റിംഗ് ലാബുകള്: 122 
കൂടാതെ, കോബാസ് 6800/8800 ഉള്പ്പെടെയുള്ള അത്യാധുനിക ഹൈ ത്രൂപുട്ട് മെഷീനുകള് 5 ഇടങ്ങളില് സ്ഥാപിച്ചിട്ടുണ്ട്: പട്നയിലെ ഐസിഎംആര്-രാജേന്ദ്ര മെമ്മോറിയല് റിസര്ച്ച് ഇന്സ്റ്റിറ്റ്യൂട്ട് ഓഫ് മെഡിക്കല് സയന്സസ്; കൊല്ക്കത്തയിലെ ഐസിഎംആര്- നാഷണല് ഇന്സ്റ്റിറ്റ്യൂട്ട് ഫോര് കോളറ & എന്ററിക് ഡിസീസസ്, ഡല്ഹിയിലെ നാഷണല് സെന്റര് ഫോര് ഡിസീസ് കണ്ട്രോള്, മുംബൈയിലെ ഐസിഎംആര്-നാഷണല് ഇന്സ്റ്റിറ്റ്യൂട്ട് ഫോര് റിസര്ച്ച് ഇന് റീപ്രൊഡക്ടീവ് ഹെല്ത്ത്, നോയ്ഡയിലെ ഐസിഎംആര്-നാഷണല് ഇന്സ്റ്റിറ്റ്യൂട്ട് ഫോര് കാന്സര് പ്രിവന്ഷന് & റിസര്ച്ച് എന്നിവിടങ്ങളിലാണ് ഈ സംവിധാനം ഒരുക്കിയിട്ടുള്ളത്.
ഇവിടങ്ങളില് പ്രതിദിനം 1000 സാമ്പിളുകള് കുറഞ്ഞ മാനുഷിക ഇടപെടലില് പരിശോധിക്കാന് കഴിയും.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ അധ്യക്ഷതയിൽ മോർബിയിൽ അവലോകന യോഗം ചേർന്നു
രക്ഷാപ്രവർത്തനങ്ങളെക്കുറിച്ചും ദുരിതബാധിതർക്ക് നൽകിയ സഹായങ്ങളെക്കുറിച്ചും ഉദ്യോഗസ്ഥർ പ്രധാനമന്ത്രിയെ അറിയിച്ചു
അധികാരികൾ ദുരിതബാധിത കുടുംബങ്ങളുമായി സമ്പർക്കം പുലർത്തുകയും അവർക്ക് സാധ്യമായ എല്ലാ സഹായവും ലഭിക്കുന്നുണ്ടെന്ന് ഉറപ്പാക്കുകയും വേണം: പ്രധാനമന്ത്രി
ഈ അപകടവുമായി ബന്ധപ്പെട്ട എല്ലാ വശങ്ങളും തിരിച്ചറിയാൻ കഴിയുന്ന വിശദവും വിപുലവുമായ അന്വേഷണം നടത്തേണ്ടത് കാലഘട്ടത്തിന്റെ ആവശ്യമാണ്: പ്രധാനമന്ത്രി
അന്വേഷണത്തിൽ നിന്നുള്ള പ്രധാന പഠനങ്ങൾ എത്രയും വേഗം നടപ്പാക്കണമെന്ന് പ്രധാനമന്ത്രി പറഞ്ഞു
ഈ അപകടവുമായി ബന്ധപ്പെട്ട എല്ലാ വശങ്ങളും തിരിച്ചറിയാൻ കഴിയുന്ന വിശദവും വിപുലവുമായ അന്വേഷണം നടത്തേണ്ടത് കാലഘട്ടത്തിന്റെ ആവശ്യമാണെന്ന് പ്രധാനമന്ത്രി പറഞ്ഞു. അന്വേഷണത്തിൽ നിന്നുള്ള പ്രധാന പഠനങ്ങൾ എത്രയും വേഗം നടപ്പാക്കണമെന്നും അദ്ദേഹം കൂട്ടിച്ചേർത്തു.
മുഖ്യമന്ത്രി ഭൂപേന്ദ്രഭായ് പട്ടേൽ, ആഭ്യന്തര സഹമന്ത്രി ഹർഷ് സംഘവി, ഗുജറാത്ത് മന്ത്രി ബ്രിജേഷ് മെർജ, ഗുജറാത്ത് ചീഫ് സെക്രട്ടറി, സംസ്ഥാന ഡിജിപി, ലോക്കൽ കലക്ടർ, എസ്പി, പോലീസ് ഇൻസ്പെക്ടർ ജനറൽ, എംഎൽഎമാർ, എംപിമാർ, മറ്റ് ഉദ്യോഗസ്ഥർ എന്നിവർ യോഗത്തിൽ പങ്കെടുത്തു.
നേരത്തെ, മോർബിയിലെത്തിയ പ്രധാനമന്ത്രി പാലം അപകടസ്ഥലം സന്ദർശിച്ചിരുന്നു. പരിക്കേറ്റവർ സുഖം പ്രാപിക്കുന്ന പ്രാദേശിക ആശുപത്രിയിലേക്ക് പോയി. രക്ഷാപ്രവർത്തനത്തിലും ദുരിതാശ്വാസ പ്രവർത്തനങ്ങളിലും ഏർപ്പെട്ടിരിക്കുന്നവരുമായി അദ്ദേഹം സംവദിക്കുകയും അവരുടെ മനക്കരുത്തിനെ അഭിനന്ദിക്കുകയും ചെയ്തു.
--ND--
(
പ്രധാനമന്ത്രിയുടെ ഓഫീസ്
മുതിർന്ന നടി സുലോചനയുടെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന നടി സുലോചനയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദു:ഖം രേഖപ്പെടുത്തുകയും അവരുടെ സൃഷ്ടികളിലൂടെ അവരുടെ സിനിമാ പാരമ്പര്യം നിലനിൽക്കുമെന്നും പറഞ്ഞു.
പ്രധാനമന്ത്രി ട്വീറ്റ് ചെയ്തു :
സുലോചന ജിയുടെ വിയോഗം ഇന്ത്യൻ സിനിമാ ലോകത്ത് വലിയ ശൂന്യതയാണ് സൃഷ്ടിക്കുന്നത്. അവരുടെ അവിസ്മരണീയമായ പ്രകടനങ്ങൾ നമ്മുടെ സംസ്കാരത്തെ സമ്പന്നമാക്കുകയും തലമുറകളിലുടനീളം ആളുകൾക്ക് അവരെ പ്രിയങ്കരനാക്കുകയും ചെയ്തു. അവരുടെ സിനിമാ പാരമ്പര്യം അവരുടെ സൃഷ്ടികളിലൂടെ നിലനിൽക്കും. അവരുടെ കുടുംബത്തിന് അനുശോചനം. ഓം ശാന്തി.”
പ്രധാനമന്ത്രിയുടെ ഓഫീസ്
ത്രിപുരയുടെ 50-ാം സംസ്ഥാന രൂപീകരണ ദിനത്തില് പ്രധാനമന്ത്രിയുടെ പ്രസംഗം; സംസ്ഥാനത്തെ ജനങ്ങളുടെ ഐക്യത്തെയും കൂട്ടായ പരിശ്രമത്തെയും പ്രശംസിച്ചു.
ഇരട്ട എന്ജിന് ഗവണ്മെന്റിന്റെ അശ്രാന്ത പരിശ്രമത്തിലൂടെ ത്രിപുര അവസരങ്ങളുടെ നാടായി മാറുന്നു.
'കണക്ടിവിറ്റി അടിസ്ഥാനസൗകര്യ നിര്മ്മാണത്തിലൂടെ, സംസ്ഥാനം അതിവേഗം വ്യാപാര ഇടനാഴിയുടെ കേന്ദ്രമായി മാറുകയാണ്'
ത്രിപുരയുടെ സ്ഥാപനത്തിനും വികസനത്തിനും സംഭാവന നല്കിയ ജനങ്ങളെ പ്രധാനമന്ത്രി ശ്രീ നരേന്ദ്ര മോദി ആദരിച്ചു. മാണിക്യ രാജവംശത്തിന്റെ കാലഘട്ടം മുതല് സംസ്ഥാനത്തിന്റെ അന്തസ്സിനു നല്കിയ സംഭാവനയും അദ്ദേഹം ഓര്മിച്ചു. സംസ്ഥാനത്തെ ജനങ്ങളുടെ ഐക്യത്തെയും കൂട്ടായ പ്രവര്ത്തനത്തെയും പ്രശംസിക്കുകയും ചെയ്തു. ഇന്ന് ത്രിപുരയുടെ 50-ാം സംസ്ഥാന രൂപീകരണ ദിനത്തില് സംസാരിക്കുകയായിരുന്നു അദ്ദേഹം.
മൂന്ന് വര്ഷത്തെ അര്ത്ഥവത്തായ വികസനത്തിന് അടിവരയിട്ട പ്രധാനമന്ത്രി, ഇരട്ട എന്ജിന് ഗവണ്മെന്റിന്റെ അശ്രാന്ത പരിശ്രമത്തിന് കീഴില് ത്രിപുര അവസരങ്ങളുടെ നാടായി മാറുകയാണെന്നും പറഞ്ഞു. പല വികസന മാനദണ്ഡങ്ങളിലും സംസ്ഥാനത്തിന്റെ മികച്ച പ്രകടനം എടുത്തുകാട്ടി, കണക്റ്റിവിറ്റി അടിസ്ഥാന സൗകര്യത്തിന്റെ നിര്മ്മാണത്തിലൂടെ സംസ്ഥാനം അതിവേഗം വ്യാപാര ഇടനാഴിയുടെ കേന്ദ്രമായി മാറുകയാണെന്ന് പ്രധാനമന്ത്രി പറഞ്ഞു. ഇന്ന്, റോഡുകള്ക്കൊപ്പം, റെയില്പ്പാതകളും, വായു, ഉള്നാടന് ജലപാതകളും ത്രിപുരയെ ലോകത്തിന്റെ മറ്റു ഭാഗങ്ങളുമായി ബന്ധിപ്പിക്കുന്നു. ഇരട്ട എഞ്ചിന് ഗവണ്മെന്റ് ത്രിപുരയുടെ ദീര്ഘകാല ആവശ്യം നിറവേറ്റുകയും ബംഗ്ലാദേശിലെ ചിറ്റഗോംഗ് തുറമുഖത്തേക്ക് പ്രവേശനം നേടുകയും ചെയ്തു. 2020-ല് അഖൗറ ഇന്റഗ്രേറ്റഡ് ചെക്ക് പോസ്റ്റ് വഴി ബംഗ്ലാദേശില് നിന്ന് സംസ്ഥാനത്തിന് ആദ്യത്തെ കാര്ഗോ ലഭിച്ചു. മഹാരാജ ബിര് ബിക്രം വിമാനത്താവളത്തിന്റെ സമീപകാല വിപുലീകരണവും പ്രധാനമന്ത്രി പരാമര്ശിച്ചു.
പാവപ്പെട്ടവര്ക്ക് അടച്ചുറപ്പുള്ള വീടുകള് നല്കുന്നതിലും ഭവന നിര്മ്മാണത്തില് പുതിയ സാങ്കേതിക വിദ്യയുടെ ഉപയോഗം സംബന്ധിച്ചും സംസ്ഥാനത്തെ മികച്ച പ്രവര്ത്തനങ്ങളെ കുറിച്ച് പ്രധാനമന്ത്രി സംസാരിച്ചു. ഈ ഭവന പദ്ധതികള്  ആറ് സംസ്ഥാനങ്ങളില് നടക്കുന്നുണ്ട്, അതിലൊന്നാണ് ത്രിപുര. കഴിഞ്ഞ മൂന്ന് വര്ഷത്തെ പ്രവര്ത്തനങ്ങള് ഒരു തുടക്കം മാത്രമാണെന്നും ത്രിപുരയുടെ യഥാര്ത്ഥ സാധ്യതകള് ഇനിയും തിരിച്ചറിഞ്ഞിട്ടില്ലെന്നും അദ്ദേഹം പറഞ്ഞു. ഭരണത്തിലെ സുതാര്യത മുതല് അടിസ്ഥാന സൗകര്യ വികസനം വരെയുള്ള മേഖലകളിലെ നടപടികള് വരും ദശകങ്ങളില് സംസ്ഥാനത്തെ ഒരുക്കും. എല്ലാ ഗ്രാമങ്ങളിലെയും ആനുകൂല്യങ്ങളുടെയും സൗകര്യങ്ങളുടെയും സാച്ചുറേഷന് പോലുള്ള പ്രചാരണങ്ങള് ത്രിപുരയിലെ ജനങ്ങളുടെ ജീവിതം എളുപ്പവും മികച്ചതുമാക്കുമെന്ന് അദ്ദേഹം പറഞ്ഞു.
ഇന്ത്യ സ്വാതന്ത്ര്യത്തിന്റെ 100 വര്ഷം തികയുമ്പോള് ത്രിപുര സംസ്ഥാന പദവിയുടെ 75 വര്ഷം പൂര്ത്തിയാക്കുമെന്നും പ്രധാനമന്ത്രി പറഞ്ഞു. 'പുതിയ തീരുമാനങ്ങള്ക്കും പുതിയ അവസരങ്ങള്ക്കുമുള്ള മികച്ച കാലഘട്ടമാണിത്', പ്രധാനമന്ത്രി കൂട്ടിച്ചേര്ത്തു.
center>
പ്രധാനമന്ത്രിയുടെ ഓഫീസ്
വിശുദ്ധ ഫ്രാൻസിസ് സേവ്യറിന്റെ തിരുനാൾ ദിനത്തിൽ പ്രധാനമന്ത്രിയുടെ ആശംസ
വിശുദ്ധ ഫ്രാൻസിസ് സേവ്യറിന്റെ തിരുനാൾ ദിനത്തിൽ ഗോവയിലെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"വിശുദ്ധ ഫ്രാൻസിസ് സേവ്യറിന്റെ തിരുനാൾ ദിനത്തിൽ ഗോവയിലെ എന്റെ സഹോദരിമാർക്കും സഹോദരങ്ങൾക്കും ആശംസകൾ. ഈ അവസരം നമ്മുടെ സമൂഹത്തിൽ ഐക്യത്തിന്റെയും സാഹോദര്യത്തിന്റെയും ചൈതന്യം വർധിപ്പിക്കുമാറാകട്ടെ ."
രാസവസ്തു, രാസവളം മന്ത്രാലയം
രാജ്യത്ത് ഗവേഷണവും നൂതനത്വവും വർധിപ്പിക്കുന്നതിന് വലിയ രീതിയിൽ വ്യവസായ-അക്കാദമിക പങ്കാളിത്തം ശക്തിപ്പെടുത്തണമെന്ന് ഡോ മൻസുഖ് മാണ്ഡവ്യ ആഹ്വാനം ചെയ്തു
ന്യൂ ഡൽഹി, ഫെബ്രുവരി 25, 2022
"ഇൻഡസ്ട്രി കണക്റ്റ് 2022: വ്യവസായവും അക്കാദമിക സമന്വയവും" എന്ന വിഷയത്തിൽ ഇന്ന് നടന്ന സെമിനാർ കേന്ദ്ര ആരോഗ്യ-കുടുംബക്ഷേമ, രാസവസ്തു-വളം മന്ത്രി ഡോ. മൻസുഖ് മാണ്ഡവ്യ ഉദ്ഘാടനം ചെയ്തു. കേന്ദ്ര രാസവസ്തു-വളം സഹമന്ത്രി ശ്രീ ഭഗവന്ത് ഖുബയും ചടങ്ങിൽ സന്നിഹിതനായിരുന്നു.
രാഷ്ട്രത്തിന്റെ പുരോഗതിക്ക് നൂതനത്വത്തിന്റെയും സാങ്കേതികവിദ്യയുടെയും പ്രാധാന്യത്തെക്കുറിച്ച് ചടങ്ങിൽ ഊന്നിപ്പറഞ്ഞ ശ്രീ മാണ്ഡവ്യ, ഇതിനായി ഗവേഷണത്തിനും നൂതനത്വത്തിനും പഠനത്തിനും ഉത്തേജനം നൽകുന്ന വലിയ രീതിയിലുള്ള വ്യവസായ-അക്കാദമിക പങ്കാളിത്തത്തിന് ആഹ്വാനം ചെയ്തു.
രാസവസ്തു-പെട്രോകെമിക്കൽസ് വകുപ്പ്, CIPET, FICCI എന്നിവയുടെ സഹകരണത്തോടെയാണ് സെമിനാർ സംഘടിപ്പിച്ചത്. രണ്ട് സാങ്കേതിക സെഷനുകൾ സംഘടിപ്പിച്ചു. ഈ സെഷനുകളിൽ CIPET, TDB  എന്നിവയിൽ നിന്നുള്ള ഉദ്യോഗസ്ഥരും വിവിധ വ്യവസായ സംഘടനകളും പങ്കെടുത്ത്, ഈ മേഖലയിലെ പ്രധാന പ്രശ്നങ്ങൾ ചർച്ച ചെയ്യുകയും ചെയ്തു.
ഗവേഷണവും വികസനവും - ലബോറട്ടറി മുതൽ വ്യവസായങ്ങൾ വരെ, പെട്രോകെമിക്കൽസ് മേഖലയിലെ മാനവ മൂലധനത്തിന്റെ നൈപുണ്യ അന്തരത്തിന്റെ വിശകലനം, തദ്ദേശീയ സാങ്കേതിക വിദ്യ നൽകി ആത്മനിർഭർ ഭാരതിനെ പിന്തുണയ്ക്കുക, വ്യവസായവും അക്കാദമിക് മേഖലയും തമ്മിൽ സമന്വയം സ്ഥാപിക്കുക എന്നിവയാണ് സെമിനാറിന്റെ വിശാലമായ ലക്ഷ്യങ്ങൾ.
RRTN/SKY
(Visitor Counter : 134